གཞིས་བྱེས་ལྷན་འཛོམསནང་གོང་གསལ་གྱི་མངོན་ཚུལ་ཁྱད་ཆོས་ཕུད་ད་དུང་བོད་ཀྱི་སྤྱི་ཚོགས་ཧྲིལ་པོའི་མི་མངོན་པའི་ཆ་སྣ་ཚོགས་དང་བསམ་གཞིགས་སྣ་ཚོགས་ཚུད་ཡོད།དོན་ཡོད་ཀྱིས་བྲིས་པའིཕ་རྒན་འདས་རྗེསཞེས་པའི་བརྩམས་སྒྲུང་དེར་ཆ་མཚོན་ན་དེ་ནི་བརྩམས་སྒྲུང་ཆེས་ཐུང་གྲས་ཤིག་ཡིན་ཞིང་།དེའི་གཙོ་བོའི་ཁྱད་ཆོས་ནི་གཏམ་གླེང་གཙོ་བོར་བྱས་པའི་ཐོག་མི་རྣམས་ལ་ཧང་སངས་པའི་མཐའ་འབྲས་སམ་ཚོར་སྣང་སྦྱིན་པར་བྱས་པ་དེ་ཡིན།དེའང་ཧྥ་རན་སིའི་བརྩམས་སྒྲུང་སྨྲ་བ་མཁས་ཅན་མོ་པོ་སང་གིམགུལ་རྒྱནཞེས་པ་དང་འདྲ་བར་ཚིག་འབྲུ་ཉུང་ཞིང་དོན་ཟབ་པའི་ཐོག་མི་རྣམས་ལ་སླར་ཡང་ལྟ་འདོད་ཀྱི་ཚོར་སྣང་སྦྱིན་ཡོད།བརྩམས་སྒྲུང་དེའི་ནང་གི་ཨ་ནེ་སྒྲོལ་བྷེ་ལྟ་བུ་རྟག་པར་སྲང་ལམ་དུ་གང་བྱུང་གིས་རྫུན་གཏམ་བཟོ་མཁན་གྲས་ཀྱི་སྐྱེ་བོར་ཟུར་ཟ་བྱས་པ་དང་།ཡང་ཕ་རྒན་འདས་པ་དེ་ཁྱིམ་ཚང་གི་ཆག་སྒོ་ཡིན་ཁུལ་བྱེད་པ་ལས་མི་གསོན་པོ་མེད་ཚེ་གཉེན་ཉེ་དུའི་འདུ་ཤེས་ཀྱང་བརླག་པར་བྱེད་པའི་འཇིག་རྟེན་མིའི་རང་གཤིས་ངན་པ་ཐེར་འདོན་དང་འབྲེལ་དགག་པ་བརྒྱབ་ཡོད།དེས་ན་བརྩམས་སྒྲུང་དེར་སྤྱི་ཚོགས་སློབ་གསོའི་ནུས་པ་ངེས་ཅན་ལྡན་པ་ཙམ་མ་ཟད།མི་གཤིས་ཀྱི་ངོ་བོའི་མི་མངོན་པའི་སྐྱོན་མཚང་ཡང་སྟོན་ཡོད།